**ČETVRTAK, 9.4.**

**PREDMET: TJELESNA I ZDRAVSTVENA KULTURA**

**Završava nam i 4 tjedan nastave na daljinu.**

**Netko se priviknuo bolje, netko malo manje dobro, ali nemamo izbora jer i sami znate da je sve ovo zbog našega zdravlja.**

**Vjerujem da niste cijelo ovo vrijeme samo u kući. Ne biste ni trebali biti. Većina vas živi u kućama pa imate dvorišta i to je dobro jer lako izađete van na zrak bez da ste u kontaktu s drugom djecom ili odraslima.**

**Iskoristite i dalje lijepo vrijeme koje nam je došlo i boravite dio dana vani na zraku. Igrajte se, loptajte se, skačite, vozite bicikl, radite aktivnosti koje volite na otvorenome. Uključite u to svoje roditelje, braću i sestre.**

***Želim vam svima da uživate u svakome danu koliko god je to moguće!*** ☺ ☺ ☺

**PREDMET: ENGLESKI JEZIK**

**NASTAVNA JEDINICA: Easter**

**Link za pregled video sadržaja je u prilogu u e-mailu.**

**PREDMET: HRVATSKI JEZIK**

**NASTAVNA JEDINICA: Uskrsna zečja prepirka, Nevenka Videk – interpretacija pjesme**

**Sve boje dobro mi stoje.**

**Što misliš, tko sve može izgovoriti ovu rečenicu? Odgovori usmeno.**

**Pročitaj pjesmu u čitanci na str. 122.**

**Na sljedeća pitanja također odgovori usmeno.**

Koju si vrstu književnog djela pročitao?

Što je tema pjesme?

O kome govori pjesma? O čemu raspravljaju zečići?

Što tvrdi prvi? Koje su boje, po mišljenju drugog zeca ljepše?

Koliko su se dugo prepirali?

Tko se umiješao u razgovor?

Što misli krava?

Kada su pisanice najljepše?

**Zapiši u pisanku:** Školski rad

 Uskrsna zečja prepirka

 Nevenka Videk

 Tema: prepirka zečeva pred Uskrs

 Zečevi se prepiru jer se ne mogu dogovoriti oko boje za pisanice.

 Pisanicama pristaju sve boje.

 Najljepše su kada se šarene poput cvjetova i uveseljavaju ljude.

Riješi RB na str. 105.

U 5.zadatku se radi o bojama komplementarnog kontrasta.

Ž – LJ (žuta – ljubičasta)

C – Z (crvena – zelena)

P – N (plava – narančasta)

Toliko za ovaj tjedan! Sutra nema nastave. Sljedeća četiri dana odmorite od nastave i posvetite se svojoj obitelji i Uskrsu. Ponovno smo zajedno u utorak! ☺

 SRETAN USKRS SVIMA!!!

 